Downloaded from YTS.MX
Official YIFY movies site: YTS.MX
13,8 ΔΙΣΕΚΑΤΟΜΜΥΡΙΑ ΧΡΟΝΙΑ ΠΡΙΝ
Μετά τη Μεγάλη Έκρηξη, το σύμπαν ήταν γεμάτο με μια κοσμική σούπα
υδρογόνου και αερίου ηλίου.
Τελικά, αυτά τα άτομα υδρογόνου και ηλίου
άρχισαν να δημιουργούν μέσω της σύντηξής τους αστέρες.
Οι αστέρες πιθανόν ομαδοποιήθηκαν σε γαλαξίες.
Αυτό ήταν το λεγόμενο πρώτο φως.
Για να δούμε το πρώτο φως,
τους πρώτους γαλαξίες στο σύμπαν μας,
σ' εκείνο το μακρινό παρελθόν είναι που συνέβη η δημιουργία.
Όταν κοιτάμε τον ουρανό, πέρα από τ' αστέρια στον Γαλαξία μας,
βλέπουμε μόνο σκοτάδι.
Δεν είχαμε την τεχνολογία
να δούμε το πρώτο μέρος της ιστορίας του σύμπαντος.
Για να μπορέσεις να κοιτάξεις πίσω στον χρόνο, να δεις το πρώτο φως,
χρειάζεσαι το πιο πολύπλοκο τηλεσκόπιο στην ιστορία.
Το Γουέμπ είναι η πιο ριψοκίνδυνη αποστολή στην ιστορία της NASA.
Η αποστολή μπορεί να αποτελέσει τεχνολογικό θρίαμβο ή θλιβερή καταστροφή.
Τοποθετούμε το μεγαλύτερο τηλεσκόπιο στο διάστημα, 1.600.000 χλμ. μακριά.
Πολλά μπορούν να στραβώσουν.
Ο μεγαλύτερος αριθμός μοναδικών σημείων αστοχίας σε αποστολή.
Προσπαθώ να σκεφτώ το αδιανόητο. "Αν δεν δουλέψει…"
Είναι τρομακτική η σκέψη.
Κάθε πετυχημένος μηχανικός συστημάτων αποστολών που δεν πιστεύει στην τύχη,
είναι ανόητος ή ψεύτης.
Αυτές οι πρώτες εικόνες θα μας βοηθήσουν ν' απαντήσουμε σε ερωτήσεις όπως
"Από πού προερχόμαστε;
Πώς φτάσαμε εδώ;
Είμαστε μόνοι;"
Να τη η ιστορία μας.
-Είναι όλη μας η ιστορία. -Είναι όλη εκεί.
Αναμφίβολα, αυτό το τηλεσκόπιο είναι το επόμενο γιγάντιο άλμα μας
στην αναζήτηση ζωής.
Το σύμπαν είναι τόσο μεγάλο,
που σίγουρα υπάρχει εξελιγμένη συνειδητή ζωή.
Το διαστημικό τηλεσκόπιο Τζέιμς Γουέμπ
θ' αλλάξει ριζικά τον τρόπο που αντιλαμβανόμαστε το σύμπαν.
Η ΣΥΜΠΑΝΤΙΚΗ ΜΗΧΑΝΗ ΤΟΥ ΧΡΟΝΟΥ
Πλέον υπάρχει ένα νέο τηλεσκόπιο.
Το διαστημικό τηλεσκόπιο Τζέιμς Γουέμπ,
που πήρε το όνομα του δεύτερου διοικητή της NASA, γίνεται πραγματικότητα.
Θα εκτοξευθεί από το κοσμοδρόμιο στη Γαλλική Γουιάνα,
μια υπενθύμιση ότι δεν είναι μόνο αποστολή της NASA.
Συνεργάστηκαν ο Ευρωπαϊκός Οργανισμός Διαστήματος
κι ο Καναδικός Οργανισμός Διαστήματος.
25 ΔΕΚΕΜΒΡΙΟΥ 2021
Χρειάστηκαν τρεις δεκαετίες και δέκα δισεκατομμύρια δολάρια
για ένα έργο που προκάλεσε αντιπαραθέσεις.
Διάφορες αναποδιές, οικονομικά θέματα,
και μια απειλή ακύρωσης από το Κογκρέσο.
Η εκτόξευση του διαστημικού τηλεσκοπίου είναι μεγάλο ρίσκο για τη NASA.
Αν κάτι πάει λάθος, σχεδόν δέκα δισεκατομμύρια δολάρια
και πάνω από 20 χρόνια δουλειάς θα πάνε χαμένα.
-Γεια, πώς πας; -Μια χαρά.
Ο Τόμας Ζουρμπούκεν είναι επικεφαλής του τομέα Επιστήμης της ΝΑSΑ,
ή δρ Ζ, όπως μπορούμε να σας αποκαλούμε.
Έφτασε η μέρα.
Τόσες δεκαετίες, τόσον καιρό,
δούλεψαν πολλοί στο τηλεσκόπιο, και να μαστε, λίγο πριν την εκτόξευση.
Έχουμε ένα τηλεσκόπιο πάνω από τον πύραυλο.
Για το οποίο εργάστηκαν πάνω από 10.000 άτομα από διάφορες θέσεις.
Και μαζί με το τηλεσκόπιο, οι ελπίδες και τα όνειρα όλων αυτών,
καθώς και δεκάδων χιλιάδων επιστημόνων, κάποιων αγέννητων ακόμα,
που θα ωφεληθούν από τα δεδομένα, είναι μαζί τους
και περιμένουν την αντίστροφη μέτρηση για το ταξίδι του στο διάστημα.
ΔΙΕΥΘ. ΕΠΙΧΕΙΡΗΣΕΩΝ
Έτοιμα τα συστήματα.
Απομένουν 30 δευτερόλεπτα.
Το Γουέμπ είναι η πιο δύσκολη αποστολή σε όλη την ιστορία της NASA.
Είχαμε θέματα κατασκευής, σχεδιασμού, συστημάτων.
ΤΟΜΑΣ ΖΟΥΡΜΠΟΥΚΕΝ
Και προσωπικού.
Καμιά φορά μ' έπιανε απελπισία.
Αναμονή αντίστροφης μέτρησης.
Δέκα, εννέα, οκτώ…
Ενίοτε φαντάζομαι το Γουέμπ ως το Απόλλων της επιστήμης.
Είναι κάτι τρομερά δύσκολο, σχεδόν αδύνατον.
Αλλά το κάνουμε.
…τρία, δύο, ένα, εκτόξευση.
ΤΡΕΙΣ ΜΗΝΕΣ ΝΩΡΙΤΕΡΑ
ΚΕΝΤΡΟ ΔΙΑΣΤΗΜΙΚΩΝ ΠΤΗΣΕΩΝ ΓΚΟΝΤΑΡΝΤ ΓΚΡΙΝΜΠΕΛΤ, ΜΕΡΙΛΑΝΤ
Ήταν δύσκολη η πορεία ως την εκτόξευση.
Δουλεύω στο πρόγραμμα 15 χρόνια.
Ένα βασικό κομμάτι της ταυτότητάς μου…
ΑΜΠΕΡ ΣΤΡΟΝ ΑΣΤΡΟΦΥΣΙΚΟΣ
…είναι η δουλειά μου.
Τη λατρεύω, με παθιάζει. Γι 'αυτό την κάνω.
Προσπαθώ να σκεφτώ το αδιανόητο. "Αν δεν πετύχει…"
Επίσης, αφιέρωσα όλη μου την καριέρα σ 'αυτό.
Είναι τρομακτική η σκέψη, σίγουρα.
ΑΠΟΛΛΩΝ 11 NASA
Από τότε που ήμουν έξι ή επτά χρόνων,
αποφάσισα ότι αυτό θέλω να κάνω. Θέλω να γίνω αστρονόμος.
Μεγάλωσα στο επαρχιακό Αρκάνσας, σε μια μικρή φάρμα στη μέση του πουθενά.
Δεν υπήρχαν φώτα της πόλης εκεί γύρω.
Ήταν πολύ σκοτεινά κι ο ουρανός υπέροχος.
Με γοήτευε ο νυχτερινός ουρανός, απ' όταν ήμουν παιδί.
ΕΚΤΟΞΕΥΣΗ ΤΗΛΕΣΚΟΠΙΟΥ ΧΑΜΠΛ 24 ΑΠΡΙΛΙΟΥ 1990
Ήμουν στη Δ' ή Ε' Δημοτικού κι ανέβηκα και το είδα.
Μας έδωσαν την έγκριση
για τη διαδικασία απελευθέρωσης των εμπρόσθιων κλείστρων.
Βλέπουμε και τα δύο πτυσσόμενα πάνελ ν' ανοίγουν πάνω στην ηλιακή συστοιχία.
Καλό αυτό.
Εύχομαι στο Χαμπλ να ζήσει τις δικές του περιπέτειες,
ώστε να ξεκλειδώσει περαιτέρω μυστήρια του σύμπαντος.
Αποφάσισαν να το στρέψουν σ' ένα κενό κομμάτι ουρανού,
όπου δεν υπήρχε κάτι. Από περιέργεια.
Όπως ο υπόλοιπος κόσμος,
θυμάμαι ότι έμεινα έκθαμβη με όσα είδαμε.
Το τίποτα ήταν τελικά γεμάτο με χιλιάδες γαλαξίες.
Μας έδωσε πραγματικά μια αίσθηση, για πρώτη φορά,
του πόσο παλιό είναι το σύμπαν.
Είναι ένα φοβερό κόλπο της φυσικής
το ότι ουσιαστικά κοιτάμε πίσω στον χρόνο μ' αυτά τα τεράστια τηλεσκόπια.
Τα τηλεσκόπια είναι σαν χρονομηχανές
που μας αφήνουν να δούμε το σύμπαν όπως ήταν στο παρελθόν.
Ακούγεται σαν επιστημονική φαντασία, αλλά οφείλεται στο γεγονός
ότι το φως θέλει χρόνο για να ταξιδέψει στο διάστημα.
Σε μια λάμπα δρόμου, το φως από τη λάμπα
παίρνει ένα κλάσμα του δευτερόλεπτου για να φτάσει σ' εσένα.
Το φως του Ήλιου φτάνει στη Γη σε οκτώ λεπτά.
Ο χρόνος αυτός αυξάνεται όσο προχωράμε στο σύμπαν.
Ό,τι είναι πολύ πιο μακριά,
θέλει πιο πολύ χρόνο να φανεί στα τηλεσκόπια.
Άρα κυριολεκτικά τα βλέπουμε όπως ήταν στο παρελθόν.
Με το Χαμπλ καταφέραμε να δούμε το μακρινό παρελθόν…
ΔΗΜΙΟΥΡΓΙΑ ΣΥΓΧΡΟΝΩΝ ΓΑΛΑΞΙΩΝ
να δούμε πρώιμους, νεαρούς γαλαξίες.
ΔΗΜΙΟΥΡΓΙΑ ΠΡΩΤΩΝ ΓΑΛΑΞΙΩΝ
Μα χάνουμε την αρχή.
ΔΗΜΙΟΥΡΓΙΑ ΠΡΩΤΩΝ ΑΣΤΕΡΩΝ
ΜΠΙΓΚ ΜΠΑΝΓΚ
Την αρχή του πρώτου κεφαλαίου
των 13,8 δισεκατομμυρίων ετών της ιστορίας του σύμπαντος.
Κοιτάμε την απεραντοσύνη του διαστήματος
στις απαρχές του χρόνου, για μια απάντηση στα ερωτήματα…
ΝΤΑΝ ΓΚΟΛΝΤΙΝ ΠΡΩΗΝ ΔΙΟΙΚΗΤΗΣ NASA
…"Πώς φτιάχτηκαν και φτιάχνονται οι γαλαξίες;
Υπάρχουν κατοικήσιμοι πλανήτες έξω από το ηλιακό μας σύστημα;
Υπάρχει ζωή μόνο στον πλανήτη Γη;"
Το Χαμπλ και τα επίγεια τηλεσκόπια αποτέλεσαν μια σημαντική αρχή για εμάς.
Μα πρέπει να πάμε πιο μακριά.
Και το Διαστημικό Τηλεσκόπιο Νέας Γενιάς,
το NGst, θα είναι το επόμενο μεγάλο βήμα μας.
Τελικά, αυτό ήταν το διαστημικό τηλεσκόπιο Τζέιμς Γουέμπ.
Το Γουέμπ είναι τεράστιο άλμα.
Το μεγαλύτερο κάθε αποστολής,
όσον αφορά το μέγεθος των βελτιώσεων σε όλα τα επίπεδα.
Είναι η μητέρα όλων των τηλεσκοπίων.
Ήταν ξεκάθαρο ότι έπρεπε να συμβούν δέκα θαύματα.
Εντελώς νέες τεχνολογίες που κανείς δεν είχε πραγματοποιήσει,
ένας τελείως νέος ανιχνευτής,
ένα ολοκαίνουργιο ηλεκτρονικό σύστημα που εστιάζει τα κάτοπτρα,
δέκα τέτοια.
Ένα πολύ σημαντικό νούμερο είναι το πόσα μοναδικά σημεία αστοχίας έχεις.
Ένα μοναδικό σημείο αστοχίας είναι ένα πράγμα που πρέπει να συμβεί,
που αν δεν συμβαίνει, όλη η αποστολή είναι μια αποτυχία.
Η πλοήγηση επιβεβαίωσε ότι το αλεξίπτωτο έχει αναπτυχθεί
κι έχουμε σημαντική επιβράδυνση.
Για την προσαρείωση είναι 80 με 90,
από τις πιο ριψοκίνδυνες αποστολές μας. Το Γουέμπ είναι τρις, τετράκις χειρότερο.
Πανέμορφα, Μάικ, ειλικρινά.
Έβαλαν τη σημαία, και βλέπετε την Αστερόεσσα.
ΑΠΟΛΛΩΝ 11
Ως προς τα μοναδικά σημεία αστοχίας, χειρότερο από το Απόλλων.
ΜΟΝΑΔΙΚΑ ΣΗΜΕΙΑ ΑΣΤΟΧΙΑΣ
Πόσα μοναδικά σημεία αστοχίας έχουμε;
Η απάντηση είναι 344.
Το μεγαλύτερο νούμερο απ' όλες τις αποστολές που έχουμε κάνει.
Είναι ένα αδιανόητο πρότζεκτ.
ΒΑΛΤΙΜΟΡΗ, ΜΕΡΙΛΑΝΤ
ΜΑΪΚ ΜΕΝΖΕΛ ΕΠΙΚΕΦΑΛΗΣ ΜΗΧΑΝΙΚΟΣ
Πάντα υπάρχουν άγνωστες παράμετροι σ' αυτή τη δουλειά.
Στο τέλος, ουσιαστικά, θα έχω εγώ την ευθύνη.
Παίρνεις την καλύτερη απόφαση, βάσει των δεδομένων που έχεις,
αλλά κατανοείς πως
πάντα ενυπάρχει ρίσκο σ' αυτές τις αποφάσεις.
-Κατ; -Ναι.
Χαλάρωσε, φονιά.
Εδώ και 24 χρόνια, έχω εστιάσει σ' αυτή την αποστολή.
Είναι σαν δεύτερο παιδί, κατά κάποιον τρόπο.
Τα παιδιά μου ακούνε μόνο για το διαστημικό τηλεσκόπιο Τζέιμς Γουέμπ,
αφότου ήταν περίπου εννιά ή τεσσάρων.
Ο γιος μου είναι 30 τώρα και η κόρη μου είναι 28.
Πρέπει να φοβάσαι πως, αν κάτι πάει λάθος,
θα έχεις τον Τύπο, τους πολιτικούς κι όλα αυτά.
Θα σου σπιλώσουν τ' όνομα.
Ανησυχεί για όλα. Κλασσικός Μενζέλ.
ΚΑΘΙ ΜΕΝΖΕΛ ΣΥΖΥΓΟΣ ΜΑΪΚ
Ανησυχούν για το παραμικρό.
Δεν κοιμάται καλά τη νύχτα.
Όλα αυτά τα μοναδικά σημεία αστοχίας που μπορεί να στραβώσουν,
είναι πράγματα που σε ανησυχούν.
Εννοείται πως με ανησυχούν. Και την ομάδα.
Γι' αυτό επαγρυπνούμε και είμαστε προσεκτικοί.
Αυτές είναι μερικές αρχικές ιδέες
από το τότε λεγόμενο Διαστημικό Τηλεσκόπιο Νέας Γενιάς.
ΚΥΡΙΟ ΚΑΤΟΠΤΡΟ ΠΥΡΓΟΣ ΑΝΑΠΤΥΞΗΣ
Το πιο μεγάλο κάτοπτρο συλλέγει πιο πολύ φως.
Άρα, για να δεις το πρώτο φως, πρέπει να είναι μεγάλο.
Είχαμε πέντε ιδέες που λάβαμε υπόψιν. Αυτή ήταν πρωτότυπη.
Το πρόβλημα είναι στη λεπτομέρεια.
Οπότε, μόνο όταν φτάσεις στο μηχανολογικό σχέδιο,
όπως αυτό, βρίσκεις τα προβλήματα.
Το πιο προφανές πρόβλημα
είναι ότι η διάμετρός του είναι μεγαλύτερη απ' αυτή του πυραύλου.
Άρα θα το διπλώσεις.
Είχαμε αναπτύξεις, όπου τα τμήματα του κύριου κατόπτρου ήταν στοιβαγμένα,
σχεδόν σαν πικάπ.
Μια ιδέα ήταν ν' αναπτύξουμε το κύριο κάτοπτρο.
ΠΛΑΓΙΑ ΟΨΗ ΚΑΤΟΨΗ + ΚΑΤΕΥΘΥΝΣΗ J2
Με δύο φύλλα, σαν πτυσσόμενο τραπέζι, κι αυτό κάνουμε.
Ο έλεγχος του προσχεδίου έγινε το 2008.
Και τότε άρχισε το τηλεσκόπιο να παίρνει τη σημερινή του μορφή.
Δεν είναι πολύ καλό μοντέλο του Γουέμπ, αλλά δείχνει τα χαρακτηριστικά του.
Να το κάτοπτρο. Εισέρχεται αστρικό φως,
πέφτει πάνω στο κύριο κάτοπτρο, εστιάζεται στο δευτερεύον κάτοπτρο,
και στέλνεται μέσα στη μαύρη, πυραμοειδή κατασκευή.
Μετά, επιστρέφει εδώ, όπου βρίσκονται τα όργανα.
Οι κάμερες, τα φασματόμετρα…
Συγγνώμη, έχει φύγει λίγο η κόλλα,
αλλά αυτή είναι η ηλιακή ασπίδα.
Η ηλιακή ασπίδα μπλοκάρει το φως από τον Ήλιο, τη Γη και τη Σελήνη.
Θέλουμε το τηλεσκόπιό μας κρύο,
ώστε να μην είναι πιο λαμπερό από τα αμυδρά αστέρια που κοιτάζει.
Από τα 344 μοναδικά σημεία αστοχίας…
τα 225 σχετίζονται με την ανάπτυξη της ηλιακής ασπίδας.
Είναι μια ανάπτυξη που δεν έχει ξαναγίνει.
Το πρώτο που συμβαίνει
είναι ότι αυτές οι δύο μεγάλες παλέτες σε κάθε πλευρά
ανοίγουν πρώτα η μία και μετά η άλλη.
Αυτές συγκρατούν τα διπλωμένα στρώματα της ασπίδας.
Μετά, ένα πολύπλοκο σύστημα τροχαλιών και κινητήρων τάνυσης
ξεδιπλώνουν την ηλιακή ασπίδα στις έξι κορυφές της.
Και εφελκύουμε κάθε ένα από τα πέντε στρώματα ξεχωριστά
για να έχουμε το σωστό σχήμα και θέση μεταξύ τους.
Υπάρχουν 34 μοναδικά σημεία αστοχίας
που σχετίζονται με την τάνυση των πέντε στρωμάτων.
Στρώμα δύο, με το τρία, δύο, ένα…
Η μεγάλη διαφορά αυτής της διαστημικής αποστολής
σε σχέση με οποιαδήποτε άλλη, είναι η αστάθειά της.
Δεν είναι ένα κομμάτι μέταλλο.
Μοιάζει μάλλον με αναδιπλούμενη ομπρέλα.
Κάναμε τρεις αναπτύξεις σε πραγματικό μέγεθος.
Και το δίπλωμα προκάλεσε φθορές στην ασπίδα.
Είχε σκιστεί τόσο η ασπίδα που φτάσαμε να πούμε "Όχι,
ήρθε η ώρα να σταματήσουμε τις πολλές δοκιμές".
Όταν έχεις να κάνεις με μεγάλα φύλλα,
έχεις χιλιόμετρα καλωδίων που μπορεί να μπλεχτούν,
να μπουν σε λάθος μέρη στη μηδενική βαρύτητα.
Πολλά μπορούν να στραβώσουν.
Το διαλύουμε, το τυλίγουμε, το βάζουμε σε πύραυλο
και κυριολεκτικά θα το ξαναφτιάξουμε ρομποτικά στο διάστημα.
Κι αυτό δεν έχει ξαναγίνει.
Δεκατέσσερις μέρες μετά την εκτόξευση, σφραγίζουμε τις δύο πλευρές του κατόπτρου.
Υπάρχουν δέκα μοναδικά σημεία αστοχίας που σχετίζονται με το κύριο κάτοπτρο,
πέντε για κάθε πτέρυγα.
Είχαμε 18 κομμάτια του κατόπτρου κι αυτό ήταν καλό για τη συναρμολόγηση.
Κάθε ξεχωριστό κάτοπτρο κινείται.
Αυτό βοηθάει στην τοποθέτηση του κάθε εξαγώνου,
ώστε να εστιάσουμε ρομποτικά το τηλεσκόπιο.
Πάει σχεδόν 1.600.000 χλμ. μακριά,
τέσσερις φορές όσο η Σελήνη.
Δεν θέλουμε να ραγίσει, να σπάσει το τηλεσκόπιο,
όταν πέσει σε θερμοκρασίες κρυογονικής.
ΚΡΥΟΓΟΝΙΚΗ ΔΟΚΙΜΗ 2017
Η NASA, βασικά, τροποποίησε
τον μεγαλύτερο θάλαμο κενού στο Διαστημικό Κέντρο Τζόνσον.
Τον είχαν από το Απόλλων.
Πήρε χρόνια μέχρι να καταφέρουν να χωρέσουν αυτό το τεράστιο τηλεσκόπιο.
Έχει το μέγεθος τριώροφου κτιρίου κι έχει δοκιμαστεί σε θερμοκρασίες
των 50 βαθμών πάνω από το απόλυτο μηδέν και δούλεψε τέλεια.
Αυτό είναι σχεδόν ένα θαύμα.
Ήταν μια καταπληκτική μέρα στο Γκόνταρντ,
που ο κόσμος ανυπομονούσε επί χρόνια να ζήσει.
Το σήκωσαν όρθιο και το έστρεψαν προς τον χώρο επισκεπτών
και όλοι είδαμε το κάτοπτρο.
Και ήταν μια στιγμή συγκινητική που παραλίγο να κλάψουμε.
Γιατί βλέπεις την αντανάκλασή σου
στο ίδιο κάτοπτρο που θ' ανιχνεύσει φως
από γαλαξίες βρέφη και απόμακρους πλανήτες.
Και βλέπει κι εμένα; Ήταν φοβερό.
Σχεδιάσαμε αυτό το τηλεσκόπιο
για να βλέπει το σύμπαν στο υπέρυθρο φως.
Οι πιο απόμακροι γαλαξίες βρίσκονται τόσο μακριά,
που εκπέμπουν όλο το φως τους ως υπέρυθρο φως,
που είναι λίγο πιο κόκκινο απ' όσο αντιλαμβάνονται τα μάτια.
Ακόμα κι αν είχαμε ένα τηλεσκόπιο ορατού φωτός, σαν το Χαμπλ,
που ήταν πολύ μεγαλύτερο,
και πάλι δεν θα μπορούσαμε να δούμε το φως από τους πρώτους γαλαξίες.
Ενώ σχεδιάσαμε το τηλεσκόπιο κυρίως για τη μελέτη πρώιμων γαλαξιών,
το ότι είναι τόσο μεγάλο και τόσο δυνατό
σημαίνει ότι θα έχει την πρωτοφανή δυνατότητα
να βοηθήσει να μάθουμε πιο πολλά για εξωπλανήτες,
δηλαδή, πλανήτες σε τροχιά.
Ειδικότερα, για το αν κάποιος από τους κοντινούς πλανήτες
θα μπορούσε να είναι κατοικήσιμος.
Αυτό θα το κάνει κοιτάζοντας τα μόρια στην ατμόσφαιρα του πλανήτη.
Θα μπορούσε ν' ανιχνεύσει μεθάνιο, διοξείδιο του άνθρακα, υδρατμούς.
Όπου υπάρχει νερό, συνήθως υπάρχει ζωή.
Δεν είναι υπερβολή ότι αυτό το τηλεσκόπιο είναι το επόμενο γιγάντιο άλμα μας
στην αναζήτησή μας για ζωή στο σύμπαν.
Πόσο θαυμάσιο θα ήταν αν έλεγα, "Κοιτάξτε, να πέντε πλανήτες.
Φαίνεται να υπάρχει ζωή εκεί";
Το φαντάζεστε; Αυτό αλλάζει τα πάντα.
ΕΝΑΣ ΜΗΝΑΣ ΠΡΙΝ ΤΗΝ ΕΚΤΟΞΕΥΣΗ
Το Γουέμπ είναι η ανθρωπότητα στα καλύτερά της.
Μια ανιδιοτελής αναζήτηση του τι υπάρχει εκεί έξω.
Για να μάθουμε περισσότερα για εμάς, την ιστορία μας, τον κόσμο τον ίδιο.
Το θεωρώ αξιοθαύμαστο.
Μεγάλωσα στην Ελβετία.
Ο πατέρας μου ήταν ευαγγελιστής ιερέας σε μια φονταμενταλιστική εκκλησία.
Σπάνια ακούγαμε για την επιστήμη.
Στα νιάτα μου διδασκόμουν ότι όλο το σύμπαν φτιάχτηκε σε επτά μέρες.
Και μετά πήγα σ' ένα μάθημα.
Ο καθηγητής εξήγησε
πώς η επιστήμη άλλαξε την πορεία της ιστορίας.
Και σκέφτηκα "Αυτή είναι η δουλειά που θέλω.
Θ' ασχοληθώ με την επιστήμη.
Και μέσω αυτής θ' αλλάξω την πορεία της ιστορίας".
Είμαι σ' αυτή τη δουλειά πέντε χρόνια.
Πολλοί νομίζουν πως δεν έχω αρκετή υπομονή.
Η απαίτησή μου για υπευθυνότητα φαίνεται καμιά φορά σκληρή.
Αλλά φανταστείτε ν' αποτύγχανε.
Θα πήγαινε πίσω όλη την ιστορία της παγκόσμιας επιστήμης
μία με δύο δεκαετίες.
Παρακολουθώ πόσα χιλιόμετρα κάνω.
Όλον τον χρόνο. Τα 1.600 χλμ. είναι ο ετήσιος στόχος.
Αναλόγως πόσο άγχος έχει η χρονιά. Πιο πολύ άγχος, πιο πολλά χιλιόμετρα.
Κοντεύω τα 1.900.
NASA, εντάξει;
Είναι η υπηρεσία που επινόησε
την ατάκα "Η αποτυχία δεν είναι επιλογή".
Ακούγεται πολύ καλή,
αλλά με κάθε μας αποστολή, η αποτυχία είναι επιλογή.
Υπάρχουν τόσες προκλήσεις εξαρχής.
Το ίδρυμα θα διαχειρίζεται ένα τηλεσκόπιο με εκτιμώμενη εκτόξευση το 2007.
Ο προϋπολογισμός γι' αυτό είναι 500 εκατομμύρια δολάρια.
Την πρώτη φορά που είπαν την τιμή για το τηλεσκόπιο,
όσοι είχαν εργαστεί στο διαστημικό τηλεσκόπιο Χαμπλ,
που είχε ξεπεράσει τα έξι δισεκατομμύρια,
ήξερε πως έλεγαν μαλακίες.
Καθώς το πρότζεκτ μεγάλωνε,
ξαφνικά το κόστος έφτασε τα έξι δισεκατομμύρια δολάρια.
Κύριε Χάουαρντ, έχετε δει την ταινία Το Κελεπούρι;
Ναι, βεβαίως.
Η μόνιμη ατάκα στην ταινία ήταν "Είναι μόνο δύο βδομάδες ακόμα".
Πώς μπορούμε να το δικαιολογήσουμε αυτό στους ψηφοφόρους μας;
Έγινε έρευνα από το Κογκρέσο.
Εν ολίγοις είπαν "Ας το ακυρώσουμε".
Πίστεψα ότι δεν θα το κάναμε.
Το Κογκρέσο θα μας ακύρωνε.
Ήταν ένα σοκ.
Ως νέα επιστήμων, ανυπομονώ να κάνω έρευνα με το τηλεσκόπιο.
Και σταματάμε μετά από τόσον καιρό;
Το Κογκρέσο είπε ότι δίνει τα λεφτά. Τότε μπήκα κι εγώ.
9 ΔΙΣ ΔΟΛΑΡΙΑ
Κανείς δεν ήθελε να το συζητήσει. Έλεγαν "Όλα καλά".
Ρωτούσαν "Πώς πάτε;" και λέγαμε "Χάνουμε χρόνο, αλλά όλα καλά".
Δεν ήταν όλα καλά.
ΔΟΚΙΜΗ ΚΡΑΔΑΣΜΩΝ ΚΑΙ ΑΚΟΥΣΤΙΚΗΣ 2017-2018
Θυμάμαι να ετοιμάζεται για κραδασμούς και ακουστική.
Ουσιαστικά, προσπαθείς να σπάσεις το τηλεσκόπιο.
Φυσικά θες ν' αντέξει.
Αλλά το ταρακουνάς, όπως θα ταρακουνηθεί στον πύραυλο.
Και το χτυπήσαμε με ήχο, όπως θα συμβεί στην εκτόξευση.
Η πρώτη δοκιμή πήγε πάρα πολύ καλά.
Μετά, όταν το δοκιμάσαμε με το διαστημόπλοιο και την ασπίδα,
άρχισαν να πέφτουν τα παξιμάδια.
Έχει 10.000 βίδες όλο αυτό.
Αν έχετε φτιάξει ποτέ ποδήλατο,
καταλαβαίνετε πως πρέπει να σφίξεις το παξιμάδι για να στερεωθεί.
Δεν τα είχαν στερεώσει.
Πώς είναι δυνατόν;
Πάει στο διάστημα. Πρέπει να στερεωθούν.
Έπρεπε να ξανασφίξουμε τα παξιμάδια, να τα βρούμε όλα.
Πήρε έξι μήνες
και κόστισε 150 εκατομμύρια η επίλυση του προβλήματος.
Ειλικρινά, ο κόσμος κάνει λάθη που δεν θα 'πρεπε.
Είναι ντροπή.
ΠΡΟΤΖΕΚΤ ΤΗΣ NASA ΓΕΜΑΤΟ ΛΑΘΗ
Γράφονται πιο πολλά αρνητικά άρθρα…
ΠΑΝΑΚΡΙΒΟ ΤΗΛΕΣΚΟΠΙΟ
απ' ό,τι για όλες τις αποστολές.
Η NASA ΧΑΝΕΙ ΓΟΗΤΡΟ ΤΟ ΤΗΛΕΣΚΟΠΙΟ ΜΕΝΕΙ ΕΔΩ
Δεν θες να 'σαι σε αποτυχημένη ομάδα.
Θέλεις ν' ανήκεις σε μια πετυχημένη. Σαν τις αθλητικές ομάδες.
Πρέπει να πάψεις να χάνεις.
ΤΟ ΓΟΥΕΜΠ ΚΑΘΥΣΤΕΡΕΙ
Στην ομάδα είχε πάντα εκπληκτικούς ανθρώπους.
Θεωρώ πως ήταν θέμα ηγεσίας.
Μπορεί να γρατζουνιστεί και να πάθει ζημιά το κάτοπτρο. Γι' αυτό θέλει προσοχή.
Χρειαζόταν ν' αλλάξω τους επικεφαλής για να ενώσω την ομάδα
και να έχω την προσοχή που απαιτείται για κάτι τόσο μεγαλειώδες.
Θες την ψυχολογία "Ναι, θα τα καταφέρουμε".
Και θεωρώ πως αυτό συνέβη.
Θυμάμαι τη μέρα που ουσιαστικά για πρώτη φορά εξεπλάγην.
Τα δύο μισά,
το κύριο κάτοπτρο και η ηλιακή ασπίδα έπρεπε να ενωθούν.
Το ήξερα ότι θα ήταν πολύ δύσκολο.
Δεν είχαν ξαναβρεθεί στον ίδιο χώρο τα δύο μισά.
Όλα τα συστήματα, τα καλώδια έπρεπε να λειτουργήσουν.
Όταν τα δύο μισά ενώθηκαν…
λειτούργησε αμέσως.
Η ομάδα βρισκόταν οριακά στο χρονικό σημείο που έπρεπε.
Δεν ήταν μπροστά.
Και ξαφνικά βρέθηκαν μπροστά.
Ήταν σε καλύτερο σημείο απ' αυτό που περίμενε ο κόσμος.
Αυτό είναι υπέροχο.
Η αποστολή είναι ουσιαστικά έτοιμη.
Αν ρωτήσει κάποιος "Πόσο έτοιμος νιώθεις για εκτόξευση τώρα;"
ποντάρω το σπίτι μου.
Αφιερώσαμε τόσα χρόνια για να φτάσει το τηλεσκόπιο στην εξέδρα εκτόξευσης.
Εν μέρει, δυσκολεύομαι να πιστέψω ότι συμβαίνει.
ΚΑΛΙΦΟΡΝΙΑ
Νιώθω ενθουσιασμό και νευρικότητα από τη χαρά μου.
ΔΙΑΣΤΗΜΙΚΟ ΚΕΝΤΡΟ ΓΟΥΙΑΝΑΣ ΓΑΛΛΙΚΗ ΓΟΥΙΑΝΑ
Αν μ' αρέσουν οι εκτοξεύσεις; Εντάξει…
Ναι, όταν τελειώνουν.
Όπως όταν πηδάς με αλεξίπτωτο.
Όταν ανοίγει το αλεξίπτωτο, είναι πολύ ωραία η εμπειρία.
Μένουν μόλις 12 ώρες ως την εκτόξευση.
Μακάρι να κρατήσει η καλοκαιρία, ώστε να γίνει η εκτόξευση αύριο το πρωί!
Μου φαίνεται απίστευτο που φτάσαμε ως εδώ.
Έχω ενθουσιαστεί. Ανυπομονώ να το εκτοξεύσουμε.
Γράφω και τις δύο ομιλίες μόνος μου.
Το θεωρώ πολύ σημαντικό να είναι αυθεντικές και προσωπικές.
Ειδικά σε μια περίοδο απογοήτευσης,
ειλικρινά, πρέπει να φανεί ότι είμαι αληθινά και ανθρώπινα παρών.
Αυτό είναι σημαντικό.
Τη θετική ομιλία δεν θα τη θυμάται κανείς.
Δεν έχει σημασία. Μπορώ να πω ό,τι θέλω.
Η αρνητική ομιλία έχει πολλή σημασία.
Οπότε, πρέπει να τη σκεφτώ προσεκτικά.
Επτά, έξι, πέντε…
ΕΚΤΟΞΕΥΣΗ ΔΟΡΥΦΟΡΟΥ CLUSTER 4 ΙΟΥΝΙΟΥ 1996
Απογείωση.
Ανάφλεξη.
Θυμάμαι την πρώτη αποτυχία του Ariane 5. Ακόμα θυμάμαι το θέαμα.
Απογείωση.
Ακόμα το θυμάμαι να καίγεται.
Παράμετροι πρόωσης φυσιολογικές.
Τροχιά φυσιολογική.
"Η σημερινή εκτόξευση δεν ήταν επιτυχής
και το Γουέμπ δεν μπήκε σε τροχιά, όπως είχαμε σχεδιάσει.
Είναι οπισθοδρόμηση για όλους,
και για την επιστήμη και την εξερεύνηση του σύμπαντος.
Σίγουρα είμαστε απογοητευμένοι.
Ωστόσο, όσο δύσκολη κι αν είναι αυτή η αναποδιά,
υπάρχει κάτι που δεν θα αλλάξει.
Η δέσμευσή μας
για την επιστημονική εξερεύνηση του διαστήματος".
ΗΜΕΡΑ ΕΚΤΟΞΕΥΣΗΣ 25 ΔΕΚΕΜΒΡΙΟΥ 2021
Σε λίγο θα συμβεί το τελειότερο πράγμα της δεκαετίας, πιθανόν του αιώνα.
Ο διάδοχος του Χαμπλ,
τρεις φορές πιο μεγάλο και πολύ πιο προηγμένο,
θα εκτοξευθεί. Θα βάλω τα κλάματα.
Καλά Χριστούγεννα.
Ξύπνησα πριν τις 4:50 π.μ. για να δω την εκτόξευση του τηλεσκοπίου.
Προσεύχομαι στους θεούς της επιστήμης να μην υπάρξουν προβλήματα
και σε έξι μήνες να λάβουμε υπέροχα δεδομένα.
Καλά Χριστούγεννα σε όλους.
Από το κέντρο ελέγχου Τζούπιτερ στο Κουρού, Γαλλική Γουιάνα,
βλέπετε σε απευθείας μετάδοση έναν πύραυλο Ariane 5 στην εξέδρα,
έτοιμο να στείλει το τηλεσκόπιο Γουέμπ στην αρχική φάση του ταξιδιού του.
Δεκάδες χιλιάδες επιστήμονες παρακολουθούν τώρα την εκτόξευση.
Ολόκληρο το μέλλον τους
βασίζεται στην εκτόξευση.
Χρόνια πολλά. Έτοιμοι να δούμε την εκτόξευση.
ΝΤΑΝ ΚΟΕ ΑΣΤΡΟΦΥΣΙΚΟΣ
ΚΙΕΛΑΝ ΓΟΥΙΛΚΟΜΠ ΑΣΤΡΟΦΥΣΙΚΟΣ
Οι έλεγχοι ολοκληρώθηκαν για την αντίστροφη μέτρηση.
Δεν έχει εντοπιστεί πρόβλημα από την ομάδα ελέγχου του Κουρού.
ΓΟΥΙΤΣΙ ΧΑΡΙΚΑΝΕ ΑΣΤΡΟΦΥΣΙΚΟΣ
Δεν είμαι προληπτικός άνθρωπος,
αλλά σήμερα θα πάρω τρία γούρια μαζί μου.
Έχω την άδεια ταξί του πατέρα μου,
έχω το παπιγιόν του παππού Μενζέλ,
και το βιβλίο πτήσεων του παππού Ντε Λίο απ' όταν ήταν ιδιωτικός πιλότος.
Όλα φαίνονται πολύ καλά εδώ στο κοσμοδρόμιο
για μια εκτόξευση Χριστουγέννων.
Όλα λειτουργούν ομαλά, είμαστε στην τελική ευθεία.
ΤΟΜΑΣ ΜΕΓΚΙΘ ΑΣΤΡΟΦΥΣΙΚΟΣ
Όλα τα συστήματα ελέγχθηκαν κι είμαστε έτοιμοι για εκτόξευση.
Ο καιρός είναι καλός.
Οι αξιωματούχοι της NASA παρακολουθούν την τηλεμετρία.
Αναμένουμε την αντίστροφη μέτρηση.
Δέκα, εννέα, οκτώ…
Επτά, έξι…
ΣΤΕΦΑΝΟ ΦΑΤΣΙΝΙ
πέντε, τέσσερα, τρία…
ΣΤΙΒΕΝ ΛΟΝΓΚΜΟΡ ΑΣΤΡΟΦΥΣΙΚΟΣ
…δύο, ένα!
ΧΑΒΙΕ ΑΛΒΑΡΕΖ ΜΑΡΚΕΖ ΑΣΤΡΟΦΥΣΙΚΟΣ
Κλείσιμο συστήματος ESC.
Παράμετροι φυσιολογικές.
Απομένουν 17 δευτερόλεπτα για τον διαχωρισμό του Γουέμπ.
Ελατήρια θα απομακρύνουν ήπια το Γουέμπ από το πάνω μέρος του Ariane 5.
Διαχωρισμός του τηλεσκοπίου.
Μπράβο, Γουέμπ!
-Ευχαριστούμε. Ναι! -Συγχαρητήρια.
Επιβεβαιώνεται ο διαχωρισμός του τηλεσκοπίου,
που θα οδηγήσει στην ανάπτυξη της ηλιακής συστοιχίας του Γουέμπ.
ΜΕ ΔΕΔΟΜΕΝΑ ΤΗΣ NASA, ΑΚΟΛΟΥΘΕΙ ΜΙΑ ΑΠΕΙΚΟΝΙΣΗ ΤΟΥ ΤΑΞΙΔΙΟΥ ΤΟΥ ΓΟΥΕΜΠ
Το Γουέμπ θα τροφοδοτείται από μπαταρία, μέχρι ν' ανοίξει η ηλιακή συστοιχία του.
Έχει πλέον ανοιχτή τη συστοιχία του, που σημαίνει ότι έχει τροφοδοσία ισχύος.
Άνοιξε η ηλιακή συστοιχία.
Έτσι μπράβο!
Τώρα μάλιστα.
Κατευθυνόμενο στον χώρο εργασίας του, σχεδόν 1.600.000 χλμ. μακριά από τη Γη,
θα το αναπτύξουν οι ελεγκτές του τηλεσκοπίου
στο Κέντρο Επιχειρήσεων Αποστολής.
ΚΕΝΤΡΟ ΕΠΙΧΕΙΡΗΣΕΩΝ ΑΠΟΣΤΟΛΗΣ ΒΑΛΤΙΜΟΡΗ, ΜΕΡΙΛΑΝΤ
ΑΙΘΟΥΣΑ ΕΛΕΓΧΟΥ
Στην πορεία, το Γουέμπ θ' ανοίξει κεραίες, ηλιακή ασπίδα και κάτοπτρα.
Το καθένα είναι ένα κρίσιμο, περίπλοκο βήμα
προς τη συναρμολόγηση του εφτά τόνων τηλεσκοπίου.
Το Γουέμπ δημιουργήθηκε από μερικά από τα λαμπρότερα μυαλά,
και όλοι τους θα παρακολουθούν με αγωνία.
Αν κάτι πάει στραβά οποιαδήποτε στιγμή,
δεν μπορούμε να κάνουμε απολύτως τίποτα.
Όλοι μάς συγχαίρουν για την εκτόξευση.
Και χαιρόμαστε πολύ για τα συγχαρητήρια.
Αλλά όλοι ξέρουμε ότι τα δύσκολα είναι μπροστά.
Η ανάπτυξή του είναι σαν να συναρμολογείς γραφείο ΙΚΕΑ
από 1.600.000 χλμ. μακριά, ρομποτικά.
Έχει ταχύτητα ενάμιση χλμ./δευτερόλεπτο.
Θα περάσουμε τη Σελήνη σύντομα,
οπότε βρίσκεται στα 370.000 χιλιόμετρα μακριά μας.
Το Γουέμπ κατευθύνεται στο σημείο L2, 1.600.000 χλμ. μακριά.
ΓΗ-L2
Αν θες να δεις αχνά αστέρια από τη Γη, δεν το κάνεις στην πόλη, πας στην ύπαιθρο.
Το ότι πάμε στο σημείο L2, είναι σαν να πηγαίνουμε στην ύπαιθρο.
Είναι ένα μέρος όπου η βαρύτητα του Ήλιου και η βαρύτητα της Γης συνδυάζονται
και δημιουργούν μια σταθερή τροχιά γύρω από τον Ήλιο.
Οι αστροναύτες στο Απόλλων χρειάστηκαν σχεδόν τρεις μέρες
για να πάνε στη Σελήνη.
Για να φτάσουμε στο σημείο L2, χρειάζεται περίπου 30 μέρες.
Στην πορεία, θα κάνουμε την ανάπτυξή του.
Είναι η πρώτη μου ανάπτυξη.
Έχω άγχος.
Ειδικά μ' αυτήν την αποστολή. Δεν γίνονται επισκευές, έτσι;
Ό,τι προκύψει, το λύνουμε άμεσα.
ΣΚΑΡΛΙΝ ΧΕΡΝΑΝΤΕΖ ΜΗΧΑΝΙΚΟΣ ΑΕΡΟΔΙΑΣΤΗΜΙΚΗΣ
Υπάρχουν εκατοντάδες εργαζόμενοι
στο Κέντρο Επιχειρήσεων Αποστολής όλο το 24ωρο,
ειδικά στην ομάδα επιχειρήσεων πτήσης.
Επικοινωνούμε με το τηλεσκόπιο μέσω του Κέντρου Επιχειρήσεων Αποστολής.
Στέλνουμε εντολές στο τηλεσκόπιο ή κομμάτια κώδικα
για να του πούμε τι δραστηριότητα να κάνει.
ΤΑΧΥΤΗΤΑ ΓΗ
Δεν γίνεται να το δούμε στο διάστημα, είναι πολύ μακριά.
Έχουμε εργαλείο που το απεικονίζει ως κινούμενο μοντέλο.
ΕΡΓΑΛΕΙΟ ΟΠΤΙΚΟΠΟΙΗΣΗΣ ΔΕΔΟΜΕΝΩΝ
Εκεί το βλέπουμε ν' ανοίγει.
Ως γυναίκα και ισπανόφωνη,
είμαι σπάνια περίπτωση στον τομέα μου.
Δεν είχα κάποια σαν εμένα ως πρότυπο, σ' αυτόν τον χώρο.
Πήρα την κονκάρδα της NASA στα 19 μου.
Δεν περίμενα να φτάσω εκεί τόσο γρήγορα, σ' ένα τόσο μεγάλο, υψηλού κύρους μέρος.
Μα όταν το κατάφερα, ήξερα ότι θ' αφήσω το στίγμα μου.
Ασχολούμαι με κώδικα και διαδικασίες για το σύστημα ανάπτυξης.
Όποια δραστηριότητα κι αν πραγματοποιούμε σε τροχιά,
όλα τα συστήματα πρέπει να λειτουργούν συντονισμένα.
ΑΝΑΠΤΥΞΗ ΗΛΙΑΚΗΣ ΑΣΠΙΔΑΣ ΤΡΕΙΣ ΜΕΡΕΣ ΜΕΤΑ ΤΗΝ ΕΚΤΟΞΕΥΣΗ
ΜΟΝΑΔΙΚΑ ΣΗΜΕΙΑ ΑΣΤΟΧΙΑΣ: 225
Γραμμή εντολής για ακτίνα καμπυλότητας. Αναλαμβάνετε επικεφαλής.
Συνεχίστε. Είμαστε έτοιμοι.
Ελήφθη. Εκτέλεση κώδικα.
Καλή η γραμμή εντολών. Έτοιμη για εκτέλεση.
Εκτελώ.
Τα περισσότερα μοναδικά σημεία αστοχίας αφορούν την ηλιακή ασπίδα.
Αν δεν λειτουργήσουν οι μηχανισμοί,
είναι άσχημα τα πράγματα.
Ο κινητήρας βρίσκεται σε αναμονή.
-Μπορείς να συνεχίσεις. -Εκτελώ.
Ελήφθη, αφεντικό. Χαίρομαι γι' αυτήν την κίνηση.
Συνέχισε.
Όσες δοκιμές κι αν κάνεις, όπως μ' ένα αλεξίπτωτο,
είναι στην κατάσταση που το άφησες όταν το δίπλωσες.
Δεν ξέρεις τι κατάσταση είναι αυτή,
μέχρι να πηδήξεις και να το ανοίξεις.
Συνεχίστε στο βήμα 031 για την ομάδα έξι.
Ελήφθη. Στην πτέρυγα.
Φαίνεται εντάξει. Μπορείς να προχωρήσεις.
-Έτοιμη, προχωράω. -Μπορείς να συνεχίσεις.
Η διαδικασία είναι εντάξει. Εκτέλεση.
Εκτελώ.
Έγκριση πυροδότησης.
Έτοιμοι. Αναμονή πυροδότησης και των δύο.
Έτοιμοι για εκτέλεση ανάπτυξης.
Εκτελώ.
Επιβεβαιώνω ότι και τα πέντε στρώματα της ασπίδας είναι σε πλήρη τάνυση.
Έτσι!
Ευχαριστούμε, διευθυντά.
Επιτεύχθηκε ένα σημαντικό ορόσημο. Συγχαρητήρια, ομάδα ηλιακής ασπίδας.
Συγχαρητήρια σε όλους. Μπράβο.
Ήταν καλή μέρα. Δύσκολο να την προβλέψεις. Και ορίστε.
Το τηλεσκόπιο ψύχεται, όπως πρέπει.
Είναι όμορφο πράγμα.
Πλέον, εξαλείψαμε 266
από τα 344 μοναδικά σημεία αστοχίας.
Δεν μπορούν ν' αποτύχουν πια, γιατί δούλεψαν.
Αλλά πρέπει να παραμείνουμε προσεκτικοί, γιατί δεν έχουμε τελειώσει ακόμα.
ΑΝΑΠΤΥΞΗ ΚΥΡΙΟΥ ΚΑΤΟΠΤΡΟΥ ΔΥΟ ΒΔΟΜΑΔΕΣ ΜΕΤΑ ΤΗΝ ΕΚΤΟΞΕΥΣΗ
ΜΟΝΑΔΙΚΑ ΣΗΜΕΙΑ ΑΣΤΟΧΙΑΣ: 010
-Καλημέρα, Τόμας. -Γεια.
-Καλημέρα. -Καλημέρα.
Χαίρομαι πολύ.
Οι σταθμοί στη Μαδρίτη αναμένουν τη μεταβίβαση.
Αναλαμβάνει ο επικεφαλής επιχειρήσεων.
Επιβεβαιώθηκαν οι παράμετροι. Έτοιμοι για μετακίνηση του κινητήρα.
Αν δεν είχαμε ασφαλίσει το κάτοπτρο,
οι πτέρυγες θα δονούνταν ανεξέλεγκτα.
Και αυτή η δόνηση θα θόλωνε την εικόνα.
Η προφόρτιση ολοκληρώθηκε.
Οπότε, είμαστε έτοιμοι για το βήμα 046
για την ενεργοποίηση του SCS-256.
Σας μιλάει ο αρχηγός της ανάπτυξης. Οι παράμετροι δείχνουν καλές.
Έτοιμοι για μετακίνηση.
Έλα, μπαλάκι. Ρίχ' το μέσα.
-Κοίτα, αρχίζει να βγαίνει. -Φαίνεται η κίνηση.
Είμαστε σχεδόν στα μισά, στο 54.
Δείτε εδώ.
-Μπαίνει. -Ναι.
Συνέχισε.
-Ενενήντα πέντε, τώρα. Ενενήντα έξι. -Ναι.
-Έτσι μπράβο! -Ναι.
Τέσσερα…
τρία,
δύο,
ένα.
Κι έχουμε ένα πλήρως αναπτυγμένο παρατηρητήριο.
Το κύριο κάτοπτρο.
-Τα καταφέραμε. -Είναι πανέμορφο.
Ναι.
Θεέ και Κύριε.
Σιγά το δύσκολο.
Εσένα έψαχνα πρώτο.
Πείτε μου πώς νιώθετε;
Δεδομένων των συνθηκών, πάει πολύ πιο χαλαρά απ' ό,τι περιμέναμε.
Έτσι όπως είδαμε να ολοκληρώνεται η συναρμολόγηση ήταν υπέροχο.
Όλα πήγαν πολύ ομαλά. Ήταν συναρπαστικό.
Ήθελα ν' ανοίξω σαμπάνια, αλλά δεν είχα.
Θέλω να σας πω πόσο ενθουσιασμένος και συγκινημένος είμαι αυτή τη στιγμή.
Έχουμε σε τροχιά ένα συναρμολογημένο τηλεσκόπιο.
Σε προσωπικό επίπεδο, εκτιμώ τις θυσίες σας
γι' αυτό το μεγαλειώδες τηλεσκόπιο,
που είναι μοναδικό στον κόσμο.
Πώς νιώθετε πού γράφετε ιστορία;
Φοβερά νιώθουμε!
Το τηλεσκόπιο ολοκλήρωσε όλες τις σημαντικές διαδικασίες.
Τα πράγματα πάνε φανταστικά.
Έχουμε το μεγαλύτερο, πιο πολύπλοκο παρατηρητήριο
που έχουμε στείλει στο διάστημα, και περιμένουμε υπέροχες εικόνες.
Παιδιά, τα καταφέραμε!
ΤΟ ΓΟΥΕΜΠ ΑΝΑΠΤΥΧΘΗΚΕ!
Είναι δύσκολο να συλλάβεις το πώς θα είναι οι πρώτες εικόνες.
Μελετώ τις μεταβολές γαλαξιών στον χρόνο.
Έτσι, μ' ενδιαφέρει πώς διαμορφώνονται οι γαλαξίες, καθώς και οι μαύρες τρύπες,
και τι αλλαγές φέρνει ο χρόνος.
Έτσι, ανυπομονώ αφάνταστα για τις εικόνες από το βαθύ πεδίο.
Στο βαθύ πεδίο μπορούμε να δούμε τους πιο απομακρυσμένους γαλαξίες.
Αλλά απέχει σχεδόν 1.600.000 χλμ. από μας
και σίγουρα πολλά ακόμα μπορούν να πάνε στραβά.
Πάντα μπορεί.
Υπάρχουν ακόμα 49 μοναδικά σημεία αστοχίας, που δεν φεύγουν ποτέ.
Αν ένα απ' αυτά τα σημεία αστοχήσει,
ίσως χάσουμε την αποστολή.
ΔΕΚΕΜΒΡΙΟΣ 1993
Ένα θολό τηλεσκόπιο Χαμπλ, που προκαλεί αμηχανία.
Ένα από τα δύο κάτοπτρά του θεωρείται ελαττωματικό
και θολώνει τις εικόνες.
Ανοίγουμε το διαστημικό τηλεσκόπιο Χαμπλ και ήταν θολή η εικόνα.
Η εστιακή απόσταση του κύριου κατόπτρου ήταν λάθος.
Καταστροφικό για πολλούς επιστήμονες που βασίστηκαν σ' αυτές τις εικόνες.
Για τους αστρονόμους που δούλεψαν σ' αυτό, φαντάζομαι
τι απογοήτευση θα ήταν.
Ήταν πολύ άσχημο. Ακόμα κι εγώ ως παιδί είχα απογοητευτεί.
Τζεφ, δεν θα έχεις ελεύθερο χέρι. Άναψε το φως του κράνους.
Καλή ιδέα.
Οι αστροναύτες πήγαν εκεί και πρόσθεσαν έναν μικρό φακό.
Κάτι σαν γυαλιά μυωπίας, που σταθεροποίησαν την εστιακή απόσταση.
-Ένα λαμπερό πίξελ. -Να το!
Εκεί.
-Βλέπουμε τα πίξελ. -Τα καταφέραμε!
Το κακό με το Γουέμπ είναι ότι βρίσκεται πολύ μακριά.
Αν παρουσιαστεί πρόβλημα, δεν μπορούμε να στείλουμε αστροναύτες.
ΕΥΘΥΓΡΑΜΜΙΣΗ ΤΗΛΕΣΚΟΠΙΟΥ ΣΑΡΑΝΤΑ ΜΕΡΕΣ ΜΕΤΑ ΤΗΝ ΕΚΤΟΞΕΥΣΗ
Ευθυγραμμίζουμε το τηλεσκόπιο.
Βασικά, το εστιάζουμε πάλι.
Είναι περίπλοκη διαδικασία.
Το φάντασμα του Χαμπλ στοιχειώνει την ομάδα, εδώ και δεκαετίες.
Πολλοί μέντορές μου σχετίζονταν με το Χαμπλ.
Με προειδοποίησαν πώς είναι μια τέτοια κακή μέρα.
Είναι δημόσια, ορατή, ζόρικη και δεν θες να την περάσεις.
Τις τελευταίες ώρες, λάβαμε πολλά δεδομένα βαθμονόμησης
για τις μετρήσεις στο τηλεσκόπιο.
Δεν τα έχουμε δει ακόμα.
Εδώ είμαστε.
Γαλαξίες παντού.
Γαλαξίες.
Υπάρχουν πιο πολλοί γαλαξίες, παρά αστέρια.
Είναι υπέροχη και πεντακάθαρη.
Έτσι όπως έπρεπε να είναι.
Έξι μήνες μετά την εκτόξευση του πιο ισχυρού τηλεσκοπίου,
η ομάδα στην αίθουσα ελέγχου πτήσης του Γουέμπ
θα αποκαλύψει αυτό που οι αστρονόμοι παγκοσμίως
περίμεναν εδώ και δεκαετίες.
Τις πρώτες έγχρωμες εικόνες του τηλεσκοπίου.
Είναι ο καλύτερος προσανατολισμός αυτός;
ΑΛΙΣΑ ΠΑΓΚΑΝ ΠΡΟΓΡΑΜΜΑΤΙΣΤΡΙΑ ΟΠΤΙΚΗΣ ΥΠΟΛΟΓΙΣΤΙΚΗΣ
Δοκίμασα διάφορες περιστροφές. Επειδή είναι τετράγωνο, έχουμε ευελιξία.
Αυτή η πληροφορία υπερύθρου μας δίνει περισσότερη λεπτομέρεια
απ' ό,τι θα έδινε το Χαμπλ με το ορατό φάσμα.
Όμως, όταν το βλέπεις όντως, λες "Δεν υπάρχει αμφιβολία τώρα".
Η πρώτη ύλη από το τηλεσκόπιο ξεκινάει ως ασπρόμαυρη εικόνα.
Μετά βουτάω στα πίξελ κι αναδεικνύω την έγχρωμη εικόνα.
ΤΖΟΖΕΦ ΝΤΕ ΠΑΣΚΑΛ ΕΠΙΚΕΦΑΛΗΣ ΠΡΟΓΡΑΜΜΑΤΙΣΤΗΣ
Οφείλω να βγάλω στην επιφάνεια
τον πλούτο και την πολυπλοκότητα των δεδομένων, χωρίς να τ' αλλάξουμε.
Είναι όλα εκεί.
Το σύμπαν κρύβεται στο σκοτάδι, πρέπει να το εμφανίσουμε.
Τα χρώματα στην εικόνα έχουν αστροφυσική σημασία.
Συνεργαζόμαστε με τους επιστήμονες
και σημειώνουμε τι βλέπουν στις εικόνες.
Αυτό είναι το κόκκινο κανάλι της εικόνας, αν και ασπρόμαυρο.
Όταν συνδυάσω τα χρώματα, θα είναι κόκκινο.
Κάθε μακρινός γαλαξίας, όλα αυτά τα αμυδρά αντικείμενα,
θα εμφανιστούν και θα φαίνονται κόκκινα.
Μετά, προσθέτω το πράσινο κανάλι και βλέπετε να εμφανίζεται χρώμα.
Κόκκινο, πράσινο.
Τα πράσινα περιορίζονται στους πιο κοντινούς γαλαξίες,
και φυσικά στα αστέρια.
Κι όταν προσθέσω τα μικρά μήκη κύματος σε μπλε,
η εικόνα ζωντανεύει.
Οι εικόνες ήταν πολύτιμες. Είναι σαν τα παιδιά μας.
Είναι σαν να τα φροντίζουμε.
Τα προετοιμάζουμε για όταν βγουν στον κόσμο.
Είναι σημαντική αυτή η στιγμή.
Δεν είναι κατόρθωμα μόνο για την επιστήμη.
Είναι για όλη την ανθρωπότητα.
Είναι συναρπαστική η εποχή μας.
Το να είσαι μέρος κάτι τόσο σπουδαίου, είναι τεράστια τιμή.
ΚΥΚΛΟΦΟΡΙΑ ΕΙΚΟΝΑΣ 11 ΙΟΥΛΙΟΥ 2022
Σήμερα, θα κατανοήσουμε καλύτερα το σύμπαν μας.
Ναι, ο πρόεδρος Μπάιντεν θ' αποκαλύψει την πολυαναμενόμενη πρώτη έγχρωμη εικόνα
από το τηλεσκόπιο Γουέμπ της NASA.
ΕΠΙΤΕΛΕΙΟ NASA ΟΥΑΣΙΓΚΤΟΝ
Ας δούμε την εικόνα που θ' αποκαλύψει ο Πρόεδρος.
ΜΠΙΛ ΝΕΛΣΟΝ ΔΙΟΙΚΗΤΗΣ NASA
-Αν θέλετε. -Τέλεια.
Είναι το πρώτο βαθύ πεδίο του Γουέμπ.
ΚΛΑΟΥΣ ΠΟΝΤΟΠΙΝΤΑΝ
Ήταν ο αρχικός λόγος για το παρατηρητήριο.
Θεωρούμε ότι είναι η βαθύτερη εικόνα του σύμπαντος, ως τώρα.
Οπότε…
Παρακαλώ.
Λοιπόν…
Το Χαμπλ έκανε βδομάδες για τις εικόνες βάθους.
Αυτές ήρθαν σε λίγες ώρες.
-Αυτό που βλέπετε… -Υπέροχο.
…είναι ένα τεράστιο σύμπλεγμα γαλαξιών.
Όταν βλέπουμε τέτοιο στροβιλισμό, είναι ένας ολόκληρος γαλαξίας;
Ακριβώς. Σχεδόν όλα τα σημεία εδώ είναι γαλαξίες.
Έχει πάνω από 7.000 στην εικόνα.
-Γαλαξίες που δεν… -Έχει 7.000 στην εικόνα;
Το μέγεθος αυτού του πεδίου είναι σαν να παίρνεις έναν κόκκο άμμου
και τον κρατάς ψηλά…
-Ναι. -Έτσι μοιάζει.
-Ναι. -Ένα μικρό πεδίο ουρανού.
Και όπου κι αν κοιτάξαμε, ο ουρανός είναι γεμάτος γαλαξίες.
Τους βλέπουμε με τη μία.
-Βλέπετε την κόκκινη κουκίδα; -Ναι.
-Ο πιο μακρινός που βρήκαμε. -Θεέ μου.
Δηλαδή 13,1 δισεκατομμύρια χρόνια.
Αυτό θα δείξουμε στον…
-Το σύμπαν είναι 13,8 δις ετών. -Σωστά.
Όταν θα το περιγράφω στον Πρόεδρο, τι θέλετε να του πω;
Αυτό που βλέπετε είναι η καταγωγή μας
και η προέλευση κάθε γαλαξία και αστέρα στο σύμπαν.
-Αυτή είναι η ιστορία μας. -Όλη η ιστορία μας.
Εδώ είναι η ιστορία μας.
Όσο περισσότερο ανακαλύπτουμε ότι το σύμπαν είναι τόσο μεγάλο,
τόσο θέλω να μάθω ποιος είμαι και τι είμαι
και ποια η θέση μου μέσα σ' όλα αυτά;
Σήμερα είναι μια ιστορική μέρα για την Αμερική και την ανθρωπότητα.
Θα ρίξουμε μια ματιά στο αρχαιότερο φως στην ιστορία του σύμπαντος,
πριν από 13 δισεκατομμύρια…
Να το ξαναπώ, πριν από 13 δισεκατομμύρια χρόνια.
Είναι δυσνόητα μεγέθη.
Και τώρα, ας δούμε την πρώτη εικόνα
από αυτό το θαυματουργό τηλεσκόπιο.
ΤΟ ΠΡΩΤΟ ΒΑΘΥ ΠΕΔΙΟ ΤΟΥ ΓΟΥΕΜΠ
Θεέ μου!
Η πρώτη εικόνα από το τηλεσκόπιο Γουέμπ.
Να τη.
Γαλαξίες στην άκρη του χρόνου. Θεέ μου.
Εντάξει…
Η ΑΝΤΙΔΡΑΣΗ ΜΟΥ ΣΕ ΜΙΑ ΑΠΟ ΤΙΣ ΠΡΩΤΕΣ ΕΙΚΟΝΕΣ ΤΟΥ ΓΟΥΕΜΠ
Είναι πραγματικά εκπληκτικό.
Θεέ μου.
Δεν έχω λόγια.
Όλο αυτό είναι συναρπαστικό.
Είναι φανταστικό.
-Βλέπετε τις αποκλίσεις; -Ναι.
ΛΙΖΑ ΝΤΑΝΓΚ ΑΣΤΡΟΦΥΣΙΚΟΣ
-Είναι… -Συμπλέγματα νεφών.
Είναι πολύ ωραία φωτογραφία. Είναι υπέροχη.
Θεέ μου.
ΜΠΕΚΙ ΣΜΙΘΕΡΣΤ ΑΣΤΡΟΦΥΣΙΚΟΣ
Ένα ακόμα μήνυμα που προορίζεται για εμάς είναι ότι αυτή η έρευνα…
…με το τηλεσκόπιο Τζέιμς Γουέμπ.
Δεν το έχουμε ξαναδεί. Κι αυτό το χρωστάμε στο Τζέιμς Γουέμπ.
Εγώ κι οι συνάδελφοί μου ήμασταν έκθαμβοι και χαρούμενοι.
Η ΕΠΟΜΕΝΗ ΜΕΓΑΛΗ ΙΔΕΑ
Αυτή η εικόνα μάς συνεπήρε, όταν την είδαμε.
Ξέραμε πως ό,τι κι αν υπάρχει εκεί έξω θα το δούμε.
ΕΞΕΡΕΥΝΗΣΗ ΤΟΥ ΧΩΡΟΧΡΟΝΟΥ ΜΕΣΩ ΤΗΛΕΣΚΟΠΙΟΥ
Διαστημικό τηλεσκόπιο Τζέιμς Γουέμπ!
ΚΕΝΤΡΟ ΔΙΑΣΤΗΜΙΚΩΝ ΠΤΗΣΕΩΝ ΓΚΟΝΤΑΡΝΤ ΓΚΡΙΝΜΠΕΛΤ, ΜΕΡΙΛΑΝΤ
Ας ετοιμαστούμε για την αποκάλυψη της εικόνας μας.
Να τη. Ονομάζεται το Κουιντέτο του Στέφαν.
Και είναι θαυμάσιο. Τζιοβάνι, τι λες;
Φαίνονται οι ακτίνες.
Είναι σαν ομίχλη.
ΚΟΥΙΝΤΕΤΟ ΤΟΥ ΣΤΕΦΑΝ 290 ΕΚΑΤΟΜΜΥΡΙΑ ΕΤΗ ΦΩΤΟΣ ΜΑΚΡΙΑ
ΠΥΛΩΝΕΣ ΤΗΣ ΔΗΜΙΟΥΡΓΙΑΣ 6.500 ΕΤΗ ΦΩΤΟΣ ΜΑΚΡΙΑ
Οι Πυλώνες της Δημιουργίας είναι περιοχή σχηματισμού άστρων μέσα στον Γαλαξία μας.
Κάθε κουκίδα φωτός που βλέπουμε στην εικόνα είναι ένα αστέρι.
Δεν διαφέρουν από τον δικό μας Ήλιο.
Εμείς, το ηλιακό μας σύστημα, ακόμα κι εμείς οι ίδιοι,
γεννηθήκαμε από το ίδιο υλικό που βλέπουμε σ' αυτές τις όμορφες εικόνες.
Ο σίδηρος στο αίμα μας και το ασβέστιο στα οστά μας
κυριολεκτικά σχηματίστηκαν από ένα άστρο που εξερράγη, δισεκατομμύρια χρόνια πριν.
ΤΗΛΕΣΚΟΠΙΟ ΧΑΜΠΛ
Νεογέννητα αστέρια τυλιγμένα σε σκόνη. Πρέπει να δούμε μέσα από τη σκόνη.
ΤΗΛΕΣΚΟΠΙΟ ΓΟΥΕΜΠ
Το υπέρυθρο φως βοηθάει να το κάνουμε.
ΓΑΛΑΞΙΑΣ ΦΑΝΤΑΣΜΑ 32 ΕΚΑΤΟΜΜΥΡΙΑ ΕΤΗ ΦΩΤΟΣ ΜΑΚΡΙΑ
ΝΟΤΙΟ ΔΑΧΤΥΛΙΟΕΙΔΕΣ ΝΕΦΕΛΩΜΑ
Είναι ένα αστέρι που πεθαίνει στην τελευταία του πνοή.
ΝΕΦΕΛΩΜΑ ΤΑΡΑΝΤΟΥΛΑ 170.000 ΕΤΗ ΦΩΤΟΣ ΜΑΚΡΙΑ
Η υπέροχη εικόνα του γαλαξία Cartwheel
βοηθάει να δούμε καλύτερα τι γίνεται όταν συγκρούονται γαλαξίες.
ΝΕΦΕΛΩΜΑ CARINA 7.600 ΕΤΗ ΦΩΤΟΣ ΜΑΚΡΙΑ
ΕΞΩΠΛΑΝΗΤΗΣ WASP 39Β
Οι ανακαλύψεις του Γουέμπ στους εξωπλανήτες είναι απίστευτες.
Υπήρξε μια πρόσφατη ανακάλυψη διοξειδίου του άνθρακα
σε γιγάντιο αέριο πλανήτη,
που βρίσκεται σε τροχιά γύρω από ήλιο, 700 έτη φωτός μακριά μας.
Είναι το πρώτο σαφές στοιχείο για διοξείδιο του άνθρακα,
σε πλανήτη έξω από το ηλιακό σύστημα.
ΠΟΣΟΤΗΤΑ ΜΠΛΟΚΑΡΙΣΜΕΝΟΥ ΦΩΤΟΣ ΜΗΚΟΣ ΚΥΜΑΤΟΣ ΦΩΤΟΣ
Και πάλι, με τρελαίνει.
Είναι συνταρακτικό. Δηλαδή…
Ναι, είναι κάπως συνταρακτικό.
Είναι ένα πολύ καλό παράδειγμα
του τι μπορούμε να κάνουμε οι άνθρωποι, όταν συνεργαζόμαστε για κάτι καλό.
Υπάρχει τόσο κακό στον κόσμο. Είναι πολύ δύσκολη περίοδος.
Κι αυτό… είναι καλό.
Είναι λίγο φως
σε μια κάπως σκοτεινή εποχή, θα έλεγα.
Οπωσδήποτε.
Το Γουέμπ αποδεικνύει τι είναι εφικτό,
όταν συνεργαζόμαστε και κάνουμε κάτι δύσκολο.
Δέκα χιλιάδες άτομα, με καλά και κακά,
όλοι με πολλούς λόγους να μην πάει καλά,
λειτούργησαν ως μια εξαιρετική ομάδα και τα κατάφεραν.
Αν μπορούμε αυτό, φανταστείτε πόσα άλλα προβλήματα θα λύναμε.
Οπότε, για μένα είναι αυτή η ελπίδα που βρίσκεται στο διάστημα τώρα.
Και αποδεικνύει τη δύναμή της, κάθε μέρα.
Γράψαμε ιστορία, όταν κοιτάξαμε 13,5 δισεκατομμύρια χρόνια πίσω.
Είμαι περήφανη, είμαι γεμάτη ελπίδα.
Γιατί αυτές οι εικόνες δείχνουν…
ΠΙΚΑΝΤΙΛΙ, ΛΟΝΔΙΝΟ
ότι υπάρχουν πολλά να εξερευνήσουμε στο σύμπαν. Και πως είμαστε ένα.
Αυτή είναι μόνο η αρχή.
ΤΑΪΜΣ ΣΚΟΥΕΡ, ΝΕΑ ΥΟΡΚΗ
Θα πω στα εγγόνια μου ότι ήμουν σ' αυτούς που έφτιαξαν το Γουέμπ
που θα δώσει απάντηση στο τεράστιο ερώτημα του αν είμαστε μόνοι ή όχι.
Κάθε διαστημικό τηλεσκόπιο βρήκε κάτι που δεν το περίμεναν.
Ελπίζω ότι με το μέγεθος του Γουέμπ
θα δούμε
κάτι εντελώς…
εντελώς απρόσμενο.
ΤΕΛΗ ΤΟΥ 2022, ΤΟ ΓΟΥΕΜΠ ΑΝΑΚΑΛΥΨΕ ΤΟΝ ΠΡΩΤΟ ΕΞΩΠΛΑΝΗΤΗ:
ΕΝΑΝ ΑΓΝΩΣΤΟ ΠΛΑΝΗΤΗ ΣΤΟ ΜΕΓΕΘΟΣ ΤΗΣ ΓΗΣ, 41 ΕΤΗ ΦΩΤΟΣ ΜΑΚΡΙΑ.
ΤΑ ΔΕΔΟΜΕΝΑ ΑΠΟ ΤΟ ΤΗΛΕΣΚΟΠΙΟ ΓΟΥΕΜΠ
ΕΙΝΑΙ ΔΙΑΘΕΣΙΜΑ ΣΕ ΟΠΟΙΟΝΔΗΠΟΤΕ ΣΤΟΝ ΚΟΣΜΟ.
Η NASA ΗΘΕΛΕ ΝΑ ΔΙΑΡΚΕΣΕΙ Η ΑΠΟΣΤΟΛΗ ΠΕΝΤΕ ΧΡΟΝΙΑ.
ΠΡΟΒΛΕΠΕΤΑΙ ΝΑ ΔΙΑΡΚΕΣΕΙ ΠΑΝΩ ΑΠΟ ΔΕΚΑ.
Υποτιτλισμός: Πέγκυ Μπαρούνη